CELEX: 62021TN0167
Language: fi
Date: 2021-03-29 00:00:00
Title: Asia T-167/21: Kanne 29.3.2021 – European Gaming and Betting Association v. komissio

31.5.2021   
            
            
               FI
            
            
               Euroopan unionin virallinen lehti
            
            
               C 206/33
            
         
      Kanne 29.3.2021 – European Gaming and Betting Association v. komissio
      (Asia T-167/21)
      (2021/C 206/41)
      Oikeudenkäyntikieli: englanti
      
         Asianosaiset
      
      
         Kantaja: European Gaming and Betting Association (Etterbeek, Belgia) (edustajat: asianajajat T. De Meese, K. Bourgeois ja M. Van Nieuwenborgh)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 18.12.2020 tekemän päätöksen asiassa SA.44830 (2016/FC) – Alankomaat: Rahapelilupien voimassaoloajan jatkaminen Alankomaissa (1) ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja loukkasi kantajan menettelyllisiä oikeuksia, koska se ei aloittanut SEUT 108 artiklan 2 kohdan mukaista muodollista tutkintamenettelyä, vaikka alustavan tutkinnan perusteella ei voitu poistaa kaikkia epäilyksiä valtiontuen olemassaolosta.
                  
                              —
                           
                           
                              Väitteen mukaan alustavan tutkinnan kesto ja olosuhteet osoittavat, että vastaajalla oli epäilyksiä valtiontuen olemassaolosta.
                           
                        
                              —
                           
                           
                              Lisäksi kantaja väittää, että merkittävä muutos vastaajan suorittamassa arvioinnissa alustavan tutkinnan aikana osoittaa, että vastaajalla oli epäilyksiä valtiontuen olemassaolosta.
                           
                        
                              —
                           
                           
                              Kantaja väittää myös vastaajan päätelleen virheellisesti, että epäilyksiä ei enää ole sen suhteen, saavatko markkinoilla ennestään olevat lisenssinsaajat etua siitä, että Alankomaat uusi niiden olemassa olevat luvat, jotka koskevat urheilu- ja hevoskilpailuvedonlyöntiä, arpajaisia ja kasinopelejä.
                           
                        
            
                  2)
               
               
                  Toinen kanneperuste, jonka mukaan vastaaja teki ilmeisen arviointivirheen, kun se katsoi, että markkinoilla ennestään olevat lisenssinsaajat eivät saa SEUT 107 artiklan 1 kohdassa tarkoitettua etua siitä, että Alankomaat uusi niiden olemassa olevat luvat, jotka koskevat urheilu- ja hevoskilpailuvedonlyöntiä, arpajaisia ja kasinopelejä.
                  
                              —
                           
                           
                              Väitteen mukaan vastaaja teki ilmeisiä tosiseikkoja koskevia virheitä siltä osin, kuin se ensinnäkin katsoi, että kaikilla lisenssinsaajilla on oikeudellinen velvoite siirtää rahapelitoiminnasta saadut nettotulot yhteistä etua koskevia tarkoituksia varten, ja toiseksi kun se katsoi, etteivät lisenssinsaajat voineet tehdä voittoa.
                           
                        
                              —
                           
                           
                              Kantajan mukaan vastaaja teki lisäksi ilmeisiä oikeudellisia virheitä siltä osin kuin tämä katsoi, että tuensaajat eivät saaneet etua kyseessä olevien lupien myöntämisestä, koska näiden lupien ei voida sanoa parantaneen lisenssinsaajien taloudellista tilannetta.
                           
                        
            
         (1)  EUVL 2021, C 17, s. 1